2021 йылда Бүребай ҡасабаһында яңы күп функциялы мәҙәниәт йортон төҙөү башлана. Республика Башлығы урындағы балалар сәнғәт мәктәбе һәм «Металлург» ауыл мәҙәниәт йорто эше менән танышҡандан һуң шундай күрһәтмә бирҙе. Ике бина ла XX быуат урталарында төҙөлә һәм бөгөн заман талаптарына яуап бирмәй, ижади коллективтарға, түңәрәктәргә йөрөргә теләүселәрҙең бөтәһен дә һыйҙырып бөтмәй. Бөгөн сәнғәт мәктәбенә 300 уҡыусы йөрөй. Ауыл мәҙәниәт йортонда 13 ижади ойошма эшләп килә, унда 500-гә яҡын кеше йөрөй. Радий Хәбиров Бүребай тау байыҡтырыу комбинаты менән берлектә яңы бина төҙөү мәсьәләһен өйрәнергә һәм 2021 йылда төҙөлөш эшен башларға ҡушты.